Zhantas/Cleaned-Uzbek_Wikipedia huggingface dataset:
Hovannes Adamian

Hovhannes (Ivan) Abgari Adаmiаn (аrmаncha.Հովհաննես Աբգարի Ադամյան) (1879-yil 17-fevral – 1932-yil 12-sentyabr) sovet-arman ixtirochisi va 20 dan ortiq ixtirolar muallifi. Uning eng mаshhur ixtirolaridan biri bu – rangli televedeniya.

 Hayoti 
Adаmian аrman savdogаrlari oilаsida tugʻilganRusses, slaves et soviétiques : pages d’histoire offertes à Roger Portal, Céline Gervais-Francelle, 1992, p. 387. 1897-yilda Bokudagi maktabni tugatib, Shveytsariyаgа koʻchib ketgan. Syurix va Berlin universitetlarida tahsil olgan. U oq-qorа va rangli televizor modellarini ishlаb chiqgаn. M. Le Blanc va P. Nipkov kabi ixtirochilarning nаzаriy maqolalarigа qoʻshimchаlar kiritish orqali rangli televideniya sohasida amaliy natijalarga erishgan va rаngli televideniyani radiouzatkich orqali uzatishni amalga oshirgan.

1925-yilda Yerevanda Adamian rangli tasvirlarni translyatsiya qilish uchun moʻljallangan „Eristavi“ radiouzatkichini namoyish etgan.

1913-yilda Adаmiаn Rossiyaning Sаnkt-Peterburg shahriga qaytib kelgan. U 1932-yilda Leningradda mahalliy аrmаn qabristoniga dafn qilingan. Bu vaqt ichida u 21 ta patent olgan, ulardаn ikkitasi bevosita televidenie bilan bogʻliq. 1918-yilda u Rossiyada qora va oq tаsvirlarni koʻrsatishga qodir boʻlgan birinchi qurilmani yigʻdi, bu televizor rivojida katta qadam boʻldi. 1925-yilda u uch rangli elektromexanik televizion tizim uchun patent oldi, bu qurilma uchta teshikli disk yordamida rangli tasvirlarni masofaga uzatish moslamasi boʻlgan. Disk aylanаyotganda, uchta rang bitta tasvirga birlashgan. Eksperimental translyatsiyаlаr oʻsha yili Yerevanda nаmoyish etilgan. Shunga oʻxshash tizim xorijda fаqаt 1928-yilda Buyuk Britaniyаda John Baird tomonidan namoyish etilgan. 1970-yilda uning qаbri Yerevangа, mаshhur armanlar pаnteoniga koʻchirilgan.

 Rangli televideniya ixtirosining patentlangan yillari 

 1908-yil 31-mart Germaniya (pаtent raqami - № 197183)
 1908-yil 1-aprel Britаniya (pаtent raqami – № 7219)The History of Television, 1880-1941, by Albert Abramson, 1987, p. 27
 1910-yil Fransiya (pаtent raqami – № 390326)
 1910-yil Rossiya (pаtent raqami – № 17912)

 
Turkum:Televizor
Turkum:Televideniye
Turkum:Rossiya
Turkum:Armaniston
Shaxi (Zhongshan)

Shaxi – Xitoyning Guangdong provinsiyasidagi Chjungshan maʼmuriyati tarkibiga kiruvchi shahar boʻlib, shu shahar markazining gʻarbida joylashgan. Shahar hududni egallaydi va 162,000 aholiga ega, bulardan 100,000 tasi mehnat muhojirlari hisoblanadi. Shahar 15 ta mahalla hamda bitta jamoat qoʻmitasi tomonidan boshqariladi..

Shahar qadimiy boʻlib, Hook Sin Tong kabi tashkilot aʼzolari boʻlmish 70,000 ga yaqin xorijda yashovchi xitoyliklar uchun ota-bobolaridan qolgan meros hisoblanadi. Shahar Longdu lahjasi deb ataladigan noyob tilda soʻzlashadi.

2002-yilda Shaxi yalpi ichki mahsuloti 2,1 milliard yuanga yetdi va valyuta tushumi 147 million yuandan oshdi . Bu shahar kundalik kiyim-kechaklar ishlab chiqarish boʻyicha dunyodagi yetakchi davlatlar orasida turadi, asosan koʻk jinsi va koʻylaklar ishlab chiqaradi. Har yili Shaxida kundalik kiyim-kechaklar uchun dunyodagi eng yirik savdo koʻrgazmalaridan biri-Xitoy xalqaro kiyim koʻrgazmasi boʻlib oʻtadi.

2002-yilda Xitoy toʻqimachilik sanoati assotsiatsiyasi va Xitoy kiyim-kechak assotsiatsiyasi tomonidan Shaxi Xitoyning „kundalik kiyim uchun eng mashhur shahri“ deb topildiEconomic Development: Industry Profile , Zhong Shan Bureau of Foreign Trade and Economic Cooperation, March 26, 2004. Hozirda shaharda 710 ta kiyim-kechak ishlab chiqaruvchi korxona mavjud boʻlib, ularda 43 mingga yaqin ishchi ishlaydi. 2002-yilda shaharcha 200 milliondan ortiq kiyim-kechak ishlab chiqarildi, bu mahsulotlar sotuvidan 6,3 milliard yuan, xorijiy valyutada 123 million AQSh dollari tushdi.

2005-yilda Shaxi shahridagi Lifeng kiyim ishlab chiqarish firmasida Vigaze Jeans jinsilarini ishlab chiqarish jarayoni haqida „China Blue“ nomli hujjatli film suratga olingan China Blue film  – PBSChina Blue film  – PBS

 

Turkum:Koordinatalar Vikimaʼlumotlarda
Turkum:Xitoy
Selçuk Uluergüven

Selçuk Uluergüven (1941-yil 1-yanvarda tugʻilgan – 2014-yil 8-yanvar vafot etgan) Turk kinosi, teatr va serial aktyori.

 Faoliyati 
Uning otasi Doğan Uluergüven 1960-yilda Aydın gubernatori boʻlgan. Yoshligida u oliy taʼlim olish uchun Germaniyaga ketgan.
1962-yilda Seçuk Uluergüven Ankaradagi Meydan teatr sahnasida oʻzining ilk faoliyatini boshladi. Keyingi yillarda Anqara Sanʼat teatri, Dormen teatri, Teatr TÖS, Halk Oyuncuları teatri va Sanatevi teatr sahnalarida rol oʻynadi. U koʻplab filmlar va teleseriallarda ham suratga tushgan. „Bizimkiler“ dramatik komediya teleserialidagi Dovut Usta roli bilan omma orasida keng shuhrat qozondi. Uluergüven Istanbulning Kadıköy tumanidagi Bahariye sanʼat markazining badiiy direktori ham boʻlib ishladi. 1998-2002-yillarda Kadıköy shahridagi kengash aʼzosi boʻlib ishlagan. Nihoyat, Aydin Sanat Evi teatriga asos soldi. U kinoaktyor Fevzi Oltunbuloqning ustozi. Oʻgli Eren Uluergüven otasi kabi sanʼatkor boʻlishni tanlagan.

 Oʻlimi 
Uluergüven 2014-yil 8-yanvarda 73 yoshida Aydindagi Adnan Menderes universiteti kasalxonasida vafot etdi. Uluergüven oʻlimidan oldin uch oy davomida femur protezi chiqib ketganligi sababli davolanish uchun kasalxonada yotgan. Uluergüvenning oilasadida uning rafiqasi Turkan Uluergüven (64), oʻgʻli Emre va nabirasi Arya Sanatlar qoldi. Uning soʻnggi vasiyatiga binoan jasadi Istanbulga olib borilib koʻmildi. 10-yanvar kuni Caddeboston madaniyat markazida oʻtkazilgan xotira marosimi va Şakirin masjidida oʻtkazilgan diniy dafn marosimidan soʻng, u Zincirlikuyu qabristonida oʻgʻli Erenning qabri yoniga dafn qilindi.

 Teatrdagi rollari 

 Filmlari 

 2 X 2 = 5 – 1974
 Güllü Geliyor Güllü – 1973
 Televizion seriallari 

 Yana qarang 
 Selçuk Uluergüven at SinemaTürk website
 

Turkum:1941-yilda tugʻilganlar
Turkum:2014-yilda oʻlganlar
Turkum:Istanbullik aktyorlar
Turkum:Turk erkak kino aktyorlari
Turkum:Turk televideniyesining erkak aktyorlari
Turkum:Turk erkak sahna aktyorlari
Turkum:Turkiyadagi mahalliy siyosatchilar
Randi Altschul

Rаndice-Lisа „Rаndi“ Altschul – New-Jersey shtаtidаgi Cliffside Parkda 1960-yildа tugʻilgаn. Uning videooʻyini аsosidа suratga olingan Mаyаmi Vice seriаli keyinchаlik Rockstar North tomonidan Grand Theft Auto: Vice City (GTA-Vice City) kompyuter oʻyiniga аylаngаn. Bu oʻyin 2002-yilda eng koʻp sotilgan oʻyinlаrdan biri. U 26 yoshida millionergа aylangan. Bu muvaffaqiyatlardаn soʻng, Altschul Diceland Technologies kompaniyаsiga аsos solgan va bir mаrtalik telefonni ixtiro qilgаn. Altschul 2008-yilda Ketlin Sahputis bilan birgа „Sorry, You Canʼt Enter Heaven“ romаnini yozgan.

 Fаoliyati 
Videooʻyinlar sаnoatida Altschul o'zoning dastlаbki muvaffаqiyatlariga erishgаn. Uning birinchi ishlаb chiqаrgаn oʻyini „Mayami Vice“ keyinchalik shu nomdagi amerika teleserialining surаtga olinishi va muvaffaqiyat qozonishiga turtki boʻlgan. Bundan tаshqаri u Barbieʼs 30th Birthday nomli vedeooʻyini va shu oʻyin asosida yaratilgаn oʻyinchoqlar toʻplаmini hаm ishlаb chiqargan. Altschul oʻz gʻoyalarini videooʻyinlar va film ishlab chiqarish uchun ham sotgan, uning gʻoyalari asosida Ninza Toshbaqalar (film, 2014) va The Simpsons kabi mashur kino va multfilmlar suratga olingan. Oʻz gʻoyalarini sotishdаn Altschul boyib ketgan va daromadning bir qismi texnologiya sohаsiga sarmoya qilganBellis, Mary. "Disposable Cell Phone - Phone-Card-Phone". Retrieved 8 March 2014..

Altschul sayohatlar pаytida oʻzining telefonini esdan chiqarib koʻp joylarda qoldirib ketishi, uning bir martalik telefon yaratishga turtki boʻlgаn. U bir martalik telefon oʻzi kabi sаyohatchilarga yordam berishi mumkinligini tushungan„Randice Altschul Archived 2014-02-18 at the Wayback Machine, csupomona.edu, retrieved 14 March 2014“. Altschul oʻzi rejalashtirgan telefonni yaratish uchun Dicelаnd Technologies nomli yangi kompaniyaga asos solgan.

 Ixtirosi 
1999-yil noyabr oyida Altschul Tyco tadqiqotlar boʻyicha katta vitse-prezidenti Lee Volte bilan hamkorlikda bir martalik telefonni yaratdi. Telefon qalinligi chorak dyuymdаn kichikroq. Telefonda shuningdek, egаlаriga xаrid qilish va undan kredit karta sifatida foydalanish imkonini beruvchi chip ham bor edi. Aslini olganda, bu tarixda xaridlarni mobil telefon orqali toʻlashga birinchi urinish boʻlgan. Telefon 20 dollar atrofida sotilgan va bir soatgacha foydalanish mumkin boʻlgаn. Telefonni ishlatgandan keyin qаytarib bergаn odamlar ikki-uch dollаr miqdorida keshbek olganlar. 2002 yilda bir martalik telefon Frost&Sullivan kompаniyasi tomonidаn „Yil mahsuloti“ deb topildi„Phone-Card-Phone. MIT (2004). Дата обращения: 8 марта 2014. Архивировано 25 февраля 2014 года.“..

 
Turkum:Telefon
Turkum:AQSh
Turkum:AQSh filmlari
Niels Peter Høeg Hagen

thumb|316x316px| Niels Peter Høeg Hagen
Niels Peter Høeg Hagen (1877-yil 15-oktyabr – 1907-yil 15-noyabrN. P. Høeg Hagen in the Dansk biografisk leksikon (Danish) ) daniyalik qutb tadqiqotchisi, harbiy ofitser va kartograf. U 1906-yilda Shimoliy Grenlandiyadagi Daniya ekspeditsiyasidagi ishtiroki davomida halok bo'lganG. Amdrup: Report on the Danmark Expedition to the North-East Coast of Greenland 1906–1908. In: Meddelelser om Grønland 41, 1913, pp. 1–270.

 Daniya ekspeditsiyasi 
Høeg Hagen sharqdan Independence Fjord(mustaqillik fyordi)ni o'rganish maqsadida ekspeditsiya rahbari Ludvig Mylius-Erichsen va grenlandiyalik Jørgen Brønlund bilan birgalikda it chanasida yo'lga otlangan jamoning bir qismi edi. O'sha vaqtdagi mavjud xaritalarda adashgan uch tadqiqotchining sayohatlarini shu qadar , cho'zilib ketdiki o'sha bahorda Danmarkshavndagi kemaga qaytish imkonsiz edi.

Uch sayohatchi yozni kimsasiz joyda, toshloq yerlarda ov qilish uchun zarur oyoq kiyimsiz o'tkazishga majbur bo'ldi. Odamlar va itlar uchun oziq-ovqatga bo'lgan ehtiyoj ularni uchta jamoani bittaga qisqartirishga majbur qildi. Nihoyat, sentyabr oyida ular qirg'oq bo'ylab yaqinda muzlagan dengiz ustida qaytish safarini boshlashga muvaffaq bo'lishdi. Ammo ular Mallemuk Mountaintog'ining janubiy qirg'og'iga kelganlarida, ular muzlamagan ochiq suv havzasiga duch keldilar va unga tushib ketdilar. Hagen Mylius-Erichsendan bir necha kundan keyin Nioghalvfjerdsbrae hududida muz ustida sayr qilayotganda ochlik, charchoq va sovuqdan halok bo'ldi.

Sayohatchilardan oxirgi o'lgani Brønlund edi, uning jasadi bilan birga kundaligi va Hagenning kartografik eskizlari keyingi bahorda Lambert Land Johan Peter Koch tomonidan topilgan. Mylius-Erichsen tomonidan Daniya Fyordida qoldirilgan ba'zi bir hisobotlar 1912-yilda Ejnar Mikkelsen tomonidan topilgan va Kopengagenga keltirilgan Spencer Apollonio, Lands That Hold One Spellbound: A Story of East Greenland, 2008 pp. 101-120

Mustaqillik Fyordining janubiy filiali bo'lgan Hagen Fjord, shuningdek, Hagen Glacier uning sharafiga nomlangan.

 Yana qarang 

 Denmark Expedition Memorial

 

 Tashqi 

 Lyudvig Mylius-Erichsen (1872-1907), Niels Peter Hoeg Hagen (1877-1907) va Yorgen Bronlund (1877-1907) xotirasi

Turkum:1907-yilda vafot etganlar
Turkum:1877-yilda tugʻilganlar
Turkum:Kartografiya
Turkum:Tadqiqotchilar
Boris koʻli

Boris koʻli – Pokistonning Gilgit-Baltistondagi Hunza vodiysidagi koʻl. Boris koʻli dengiz sathidan balandlikda joylashgan.
 Geografik joylashuvi 
Boris koʻli Husaynidan 2 km shimolda va 2500 metr (8200 fut) balandlikdagi kichik boʻshliqni egallagan shoʻr suv havzasidir. Koʻlga 2 yoʻl orqali borish mumkin: birinchidan, Gulmit qishlogʻiga tutash Husayniy qishlogʻidan. Ikkinchidan, toʻgʻridan-toʻgʻri Gulmitdan, Gulkin muzligining oxiri boʻylab 2-3 soatlik yoʻl hisoblanadi va bu yerga marshrut orqali ham borish mumkin. Bu joy yovvoyi qushlar uchun qoʻriqxona boʻlib, koʻpincha qushlarni kuzatishni xush koʻruvchilar va tabiatni sevuvchilar tashrif buyurishadi. Pokiston janubining issiq mintaqalaridan koʻp sonli qushlar uchib kelishadi. Qushlarning uchib kelishiga guvoh boʻlish uchun mart va iyun oylari orasida tashrif buyurish tavsiya etiladi. Qushlar shimoldan Markaziy Osiyo mintaqasiga uchish jarayonida aynan shu yerda Boris koʻlida dam olishadi. Xuddi shunday qushlarning safar jarayoni sentyabr – noyabr oylarida bu hodisa shimolga qarab qishning boshlanishi bilan teskari tartibda sodir boʻladi.

Har biri sayohat, 1 soat davom etadigan qisqa yoʻllar sayohatchi mehmonlarni Husayni muzligiga olib keladi. Sayyohlar mashrutlar orqali Boris koʻli tomon muzlik chetiga qadar borishlari va xuddi shu yoʻnalish boʻylab qaytishlari mumkin.
right|thumb|240x240px| Boris koʻli erigan suvni Husayni muzligidan oladi
Passu Gar muzligiga qadar uzoqroq piyoda yurish talab etiladi. Passu Gar muzligi – Gulkin muzligi va Boris koʻlini kesib oʻtgan yana bir diqqatga sazovor joy. Xuddi shu yoʻl boʻylab Husayni muzligidan oʻtib, sayyohlar Boris koʻlining janubiy tomonida Borit-Bala va hozirgi choʻl Shahobod aholi punktiga guvoh boʻlishlari ham mumkin. Zahira suv taʼminotining yoʻqligi bu qishloq punktining koʻp yillar avvalroq choʻllanishiga olib keldi. Gulkindan Passugacha yurish taxminan 4–5 soat davom etadi. Gulkin muzligidan Qorakorum shossesi va Shisper mehmonxonasiga olib boruvchi yoʻl mavjud.

 Yana qarang 

 Attobod koʻli
 Hunza vodiysi

 

 

 Gulkin muzligi va Boris koʻli haqida maʼlumot
 Shimoliy Pokiston Google Earthdagi batafsil joy belgilari 
Turkum:Koordinatalar Vikimaʼlumotlarda
Alexander Heid

Turkum:Articles with hCards

Alexander Heid – amerikalik kompyuter xavfsizligi boʻyicha maslahatchi, White hat guruhi rahbari.

Heid Janubiy Floridadagi xakerlar konferensiyasi va HackMiami nomi bilan tanilgan xakerlar guruhining asoschilaridan biri va hozirda Nyu-Yorkdagi SecurityScorecard axborot xavfsizligi firmasining bosh tadqiqotchisi.

 Bolaligi va taʼlimi 
Alexander Heid Florida shtatining Mayami shahrida tugʻilib oʻsgan va Barbara Goleman nomli maktabda oʻqigan.

 Faoliyati 
Alexander Heid hozirda Nyu-Yorkdagi SecurityScorecard axborot xavfsizligi firmasida bosh tadqiqotchi sifatida faoliyat yuritadi. Heid kompaniyaga 2014-yilda qoʻshilgan. Bevosita Aleksandr Yampolskiy va Sam Kassoumeh bilan kibertahdid razvedkasi va uch tomonlama boshqaruv aspektlarini rivojlantiruvchi signallarni yigʻish metodologiyalarini ishlab chiqish uchun ishlagan.

Heid Equifax maʼlumotlarining buzilishida Apache Struts 2dagi kamchilikni aniqlagan ilk tadqiqotchilardan biri sifatida tan olingan.

SecurityScorecardʼdan oldin Heid Prolexicʼda tahdid razvedkasi boshligʻi boʻlgan. Heid hakerning botnet boshqaruv serverlaridagi zaifliklarni aniqlash orqali DDoS kampaniyalariga qarshi hujum va zararsizlantirish metodologiyasini ishlab chiqdi.

Prolexicdagi faoliyati davomida Heid moliyaviy sektorga qaratilgan Ababil operatsiyasidan himyalanish va taʼsirini tumshatish bilan shugʻullangan.

Bundan tashqari Heid bank sohasidagi veb-ilovalar zaifligini tahlil qilish va botnet kiber tahdidlar boʻyicha razvedka yoʻnalishida mutaxassis hisoblanadi. Heid konferensiyalarda koʻplab taqdimotlar oʻtkazgan.

Heid shuningdek 2013-yildagi kriptovalyuta tahdidi boʻyicha razvedka hisobotining muallifi boʻlib, hisobot „Kriptovalyuta bozori tahlili“ blokcheyn texnologiyalari bilan bogʻliq zararli dasturlar xavfi haqida edi. BlockchainLibrary tomonidan eng yaxshi 1000 ta „Eng koʻp tilga olingan blokcheyn nashrlari“ roʻyxatiga kiritilgan.

 

Turkum:Xakerlar
Turkum:Yashayotgan insonlar
T. Harv Eker

T. Harv Eker (1954-yil 10-iyunda tugʻilgan) — boylik haqidagi nazariyalari bilan tanilgan biznesmen va notiq. U HarperCollins tomonidan chop etilgan „Secrets of the Millionaire Mind“ kitobining muallifidir.

 Yoshligi 
Eker Ontario shtatining Toronto shahrida tugʻilgan va bolalik davri oʻsha yerda oʻtgan. Eker Qoʻshma Shtatlarga koʻchib oʻtgan.

 Nazariyalari 
Eker oʻzining kitobida boylarning moliyaviy rejalari kambagʻallar va oʻrta sinflarnikidan farq qiladigan 17 ta usulni sanab oʻtgan. Ushbu roʻyxatda yoritilgan mavzulardan biri shuki, boylar oʻz imkoniyarlarini cheklovchi oʻylardan voz kechadilar, ammo muvaffaqiyatsiz odamlar ularga boʻysunadilar. Ekerning taʼkidlashicha, Boylar „Men oʻz hayotimni barpo etaman“, kambagʻal odamlar esa „Hayotda faqat men bilan shunday voqealar sodir boʻladi“ degan gʻoyalarga tayanishadi. Boy odamlar imkoniyatlarga, kambagʻallar esa toʻsqinliklarga diqqat-eʼtiborini qaratadilar, shuningdek, boylar muvaffaqiyatli odamlarga qoyil qolishadi, kambagʻallar esa boy va muvaffaqiyatli odamlardan nafratlanishadi.

 Tadbirkorlik faoliyati 
Eker, Peak Potentials Training seminar kompaniyasiga asos solgan. Peak Potentials press-reliziga koʻra, kompaniya keyinchalik, 2011-yilda tadbirlar ishlab chiqaruvchi Success Resources kompaniyasi tomonidan sotib olingan(November 8, 2011) Success Resources Acquires Peak Potential PR Log.

 

Turkum:Yashayotgan insonlar
Turkum:1954-yilda tugʻilganlar
Turkum:Biznes
Turkum:Biznes boʻyicha kitoblar
Turkum:Biznes boshqaruvchilar
Aposelemis toʻgʻoni

thumb|Uzoqdagi toʻgʻon bilan Aposelemis koʻlining umumiy koʻrinishi
Aposelemis toʻgʻoni  – Aposelemis daryosidagi Potami va Avdou qishloqlari yaqinidagi eʼtiborga sazovor toʻgʻon. Aposelemis toʻgʻoni Gretsiyadagi Iraklion viloyatidan janubi-sharqda joylashgan. Aposelemis toʻgʻoni Krit orolidagi eng yirik suv boshqaruvi loyihasidir. Aposelemis toʻgʻoni Aposelemis koʻlini manbayi hisoblanadi, u Iraklion va Agios Nikolaos shaharlari uchun suv taʼminoti boʻlib hozirgacha xizmat qilmoqda. Bundan tashqari 300 000 aholisi boʻlgan Krit orolining turistik rivojlangan shimoliy qirgʻogʻi boʻylab 6 ta kichik qishloqlar va 19 ta ovullar uchun asosiy chuchuk suv taʼminoti boʻlib xizmat qiladi.

 Tarixi 
thumb|Aposelemis toʻgʻonining suv oqimi
Aposelemis toʻgʻonidan ushbu mintaqani suv bilan taʼminlash va toʻgʻon qurish haqidagi birinchi fikrlar 1970-yil yaqinida paydo boʻladi. 1980-1990-yillarda bir nechta tayyorgarlik ishlari yakunlandi va yakuniy qurilish tadqiqoti 2000-yilda tasdiqlandi. 2000-yillarning boshlarida mahalliy aholining kuchli qarshiliklariga qaramay yoz faslida suvga boʻlgan katta ehtiyoj ustunlik qiladi va shundan soʻng qurilish shartnomasi 14.12.2004-yilda tenderga qoʻyiladi va 2005-yil 4-yanvarda topshirildi. Toʻgʻon qurilishi 2012-yilda boshlanadi, 2019-yil boshida esa hamrohlik ishlari oʻz yakuniga yetadi. Aposelemis toʻgʻoni oʻz yakuniga yetishi va jami xarajatlar uchun 220 million yevrodan oshiq sarf-xarajat qilinadi.
thumb|Aposelemis toʻgʻoni. Oʻrtasida Sfendili qishlogʻi.
Sfendili qishlogʻi toʻgʻon suv ombori ichida va toʻldirish darajasidan pastda joylashgan edi, shuning uchun mahalliy alohi Sfendili qishlogʻini tark etishga toʻgʻri kelgan. Toʻgʻon qurib bitkazilgandan soʻng qurgʻoqchil yillar davomida Sfendili qishlogʻi bir necha marta choʻkib, yana paydo boʻlib, mahalliy aholi oʻrtasida diqqatga sazovor joyga aylandi.

 Qurilish tafsilotlari 
Aposelemis toʻgʻoni oʻtkazmaydigan gil yadroli togʻ jinsiga toʻldirilgan. Balandligi – , uzunligi – boʻlib va fillitik togʻ jinslari ustiga qurilgan. Yuqoridan oqayotgan suv oqimi uzunligi 231 metr, maksimal quvvati 1000 m3/sek. Suv omborining odatdagi hajmi taxminan 30 million m3 va foydalanishga yaroqlilik hajmi hajmi 27 million m3 ni tashkil qiladi. Aposelemis suv ombori Aposelemis daryosidan tashqari Lasithi platosidan 3.5 kilometrli poʻlat quvurlar orqali suv bilan taʼminlanadi. Ushbu quvurlar 15% nishabli uzun tunnel shaklida qurilgan. Bundan tashqari toʻgʻon qoʻshimcha ravishda suv toshqini nazorati maqsadlarida ham xizmat qiladi. Toʻgʻon birinchi marta 2019-yilning fevral oyida toshib ketgandiΥπερχείλισε για πρώτη φορά το φράγμα του Αποσελέμη www.lifo.gr, 26/2/2019..

Hozirgi kunda kunlik suvni tozalash hajmi 110.6 ming m3 boʻlgan suv tozalash inshooti 70 kilometrdan ortiq uzunlikdagi suv quvurlari orqali isteʼmolchilarni ichimlik suvi bilan taʼminlaydi.

 

 Space-O dan toʻgʻon haqida maʼlumot
 Krit Rivojlanish Tashkiloti vakili
Kristoffer von Hassel

Kristoffer Vilgelm von Hassel (2008-yilda tugʻilgan) – dunyodagi eng yosh taniqli xaker sifatida tanilgan amerikalik bola. Microsoft texnologiyalari markazida xavfsizlikdagi zaiflikni fosh qilgan eng yosh „tadqiqodchi“ sifatida tanilgan. Besh yoshida Hassel Microsoft Live Xbox tizimidagi kamchiliklarni fosh qildi. Bu esa ommaviy axborot vositalarida shov-shuvga sabab boʻldi.

 Shaxsiy hayoti 
Hasselning otasi kompyuter xavfsizligi sohasida ishlaydi. Ular Kaliforniyaning Ocean Beach shahrida yashaydilar. 2014-yil aprel oyi boshida ommaviy axborot vositalari Hassel haqida gapirishni boshlaganida u bolalar bogʻchasiga borar edi.

 Xakerlik faoliyati 
Besh yoshli Xassel video oʻyinlar oʻynashni hohlagan. Lekin ota-onasining nazorati bunga toʻsqinlik qilganidan soʻng, parollarning turli kombinatsiyalarini sinab koʻrish orqali Xbox Live tizimiga buzib kirishga harakat qildi. Oxir-oqibat, u xavfsizlikdagi xatolikni topdi. Bu Hasselga birinchi navbatda notoʻgʻri parolni kiritishga, keyin esa keyingi ekranda tizimni qulfdan chiqarish uchun moʻljallangan maydonga kirishga imkon berdi. Xavfsizlikdagi „yoriq“dan foydalangandan soʻng, Hasselning ota-onasi cheklangan video oʻyinlarni oʻynayotganini koʻrishdi va undan qanday qilib kirganini soʻrashdi. Hassel ularga koʻrsatgandan soʻng, Devis Microsoft bilan bogʻlanib, xavfsizlikdagi muammo haqida xabar berdi. Microsoft javob berdi: „Biz har doim mijozlarimizni tinglaymiz va muammolarni eʼtiborimizga havola qilgani uchun ularga rahmat. Biz Xbox’dagi xavfsizlikka jiddiy yondashamiz va bu haqda xabar topishimiz bilan muammoni hal qilamiz“. Shuningdek, ular Hasselga Microsoft Live Gold-ga bir yil davomida bepul obuna, toʻrtta video oʻyin va 50 AQSh dollarini taqdim etdilar.

Microsoft oʻz veb-saytida Hasselni eng yosh tadqiqotchilardan biri sifatida qayd etdi. Sahifada xavfsizlik boʻyicha tadqiqotchilar sifatida koʻrsatilgan odamlar orasida u „eng gʻayrioddiy, ammo, ehtimol, eng muhimi“ deb nomlangan.

Devisning taʼkidlashicha, Hassel besh yoshida uch yoki toʻrtta boshqa „buzgʻunchilikni“ oʻrgangan. Jumladan, smartfon ekrani qulflarini buzib kirishni ham oʻrgangan.

 

Turkum:2008-yilda tugʻilganlar
Turkum:Xakerlar
Turkum:Yashayotgan insonlar
Itoman (Okinava)

thumb| Samolyotdan koʻrinishi
Itoman (yaponcha:糸満市, Itoman-shi) – Yaponiyaning Okinava prefekturasida joylashgan shahar. Itoman shahri hududi Okinava orolining janubida joylashgan. 2013-yil aprel holatiga koʻra shahar aholisi 59,605 kishi. Aholi zichligi har kvadrat kilometrga 1,335,53 kishini tashkil qiladi. Umumiy maydoni 46,63 km².

 Geografiyasi 
Itoman janubda Keyp-Kyan va shimolda Yozadake shakarqamish dalalari, shuningdek, Ryukyuan adirli tepaliklari bilan bir tekislikda joylashgan. Shaharning janubi Keyp-Kyan va Mabuni tik dengiz qoyalari bilan mashhur.

 Tarixi 
Itoman baliq ovlash porti sifatida uzoq tarixga ega. Avvalgi davrlarda da Itoman baliqchilari Hind okeanigacha borganligi aytiladi. Yozuvlar shuni koʻrsatadiki, dengizchilar Avstraliya va Yangi Gvineya hududlarigacha yetib borgan. 1908-yilga kelib Itoman qishlogʻida 8000 kishi yashagan va ularning deyarli barchasi baliqchilik sohasi bilan shugʻullangan. Itomanlik erkaklar baliq ovlash bilan, ayollar esa Naha prefekturasiga baliq tashish va sotish bilan shugʻullangan. 1918-yilda Naha va Itoman shahri tramvay liniyasi orqali bogʻlangan. Bu liniya yoʻlning uzunligi 12 km boʻlgan. Okinava prefekturasi temir yoʻllari Itoman liniyasiga 1924-yilda ulangan va 1945-yilgacha ishlagan.

Itoman Ikkinchi Jahon urushida Okinava jangining oxirgi fronti boʻlgan. Hududning harbiy kuchlari va tinch aholisi juda katta talofatlar koʻrgan.

 Maʼmuriy tarixi 
Itoman 1908-yilda shaharcha sifatida tashkil etilgan. 1961-yilda uning tarkibiga Kanegusuku, Takamine va Miva qishloqlari kiritilgan. Itomanga 1971-yil 1-dekabrda shahar maqomi berilgan.

 Hokimiyati 
Itoman shahri Shiozaki hokimiyati tomonidan boshqariladi. Itoman taʼlim kengashi shahardagi maktabgacha taʼlim, boshlangʻich hamda oʻrta maktablar, jamoat taʼlim markazlari va sport inshootlarini boshqaradi. Itoman shahar kengashi toʻrt yillik muddatga saylanuvchi 23 ta aʼzodan iborat boʻlib, kengash raisi (Isao Uehara) va rais oʻrinbosari (Isao Tokuzato) tomonidan boshqariladi.

 Iqtisodiyoti 
Baliqchilik Itoman shahrining asosiy sanoati boʻlib qolmoqda.

 Transporti 

 Yoʻllari 
Okinava orolining sharqiy qirgʻogʻi boʻylab Itoman shahri va Ogimi qishlogʻini bogʻlaydigan Yaponiya milliy 331-yoʻnalishi Itoman shahri orqali oʻtadi va shaharni Okinavaning boshqa munitsipalitetlari bilan bogʻlaydi.

 

 Tashqi 
 Itoman City’s official website
 Itoman City’s official website
 News of Okinawa in WEB RADIO
 Okinawa Prefectural Peace Memorial Museum
 Himeyuri Monument
 Cornerstone of Peace
 Mabuni Hill

Turkum:Yaponiyaning qirgʻoqboʻyi aholi punktlari
Turkum:Koordinatalar Vikimaʼlumotlarda
Turkum:Okinava prefekturasidagi shaharlar
Turkum:Yaponiya
Surena

Surena (Suren yoki Rustaham Suren)Pourshariati, Parvaneh (2008). Decline and Fall of the Sasanian Empire: The Sasanian-Parthian Confederacy and the Arab Conquest of Iran. London and New York: I. B. Tauris. - miloddan avvalgi I asrda yashagan Parfiya spahbedi (qoʻmondoni). Suren Parfiya bosh spahbedi sifatida Karrhae jangida rimliklarni magʻlub etgani bilan mashhur hisoblanadi. Uning qoʻmondonligi ostida parfiyaliklar Krass Mark Litsiniy boshchiligidagi son jihatdan ustun boʻlgan Rim qoʻshinlarini hal qiluvchi jangda magʻlubiyatga uchratadilar. Bu Rim va Parfiya imperiyalari oʻrtasidagi eng qadimgi va eng muhim janglardan biri sifatida tarixga kiradi, shuningdek ushbu jang Rim tarixidagi eng dahshatli magʻlubiyatlardan biri ham hisoblanadi.center|thumb| Parfiyalik otliq kamonchi, Turindagi Palazzo Madamada joylashgan.

 Surena faoliyatiga tavsif 
Surena - ismi hozirda ham Erondagi mashhur ismlardan hisoblanadi. Shuningdek bu ism Armanistonda keng tarqalgan Suren ismining yunon va lotincha shaklidir. Suren "qahramon, kuchli" degan maʼnoni anglatadi. Yana ishonchli maʼlumotlarga koʻra, Surena hozirgi Oʻrta Osiyo, Sirdaryo hududidan Parfiyaga koʻchib kelgan sak qabilalarining vakili hisoblangan. Saklarning jangovar otliq qoʻshinlari parfiyaliklar tomonidan mintaqada oʻz taʼsirini kuchaytirish, qirol Antiox Sidet vakili boʻlgan yunon hukmronligi qoldiqlariga qarshi kurashda, shuningdek, Parfiya sulolalarining alohida vakillarining oʻzaro urugʻ-aymoq kurashida faol foydalanilgan. Uning nomi sak va soʻgʻd shevalarida "qizil", "kuchli", "jasur" degan maʼnoni anglatuvchi Surxon nomidan kelib chiqqan boʻlishi mumkin.

Miloddan avvalgi 54-yilda Surena Selevkiya shahri uchun jangda Orodes II (Hurud II) qoʻshinlarini boshqargan va keyin Bobilni taslim boʻlishga majbur qilgan. Surena (Surxon) taxt vorisligi uchun boʻlgan kurashda ajralib turadi (Orodes II avvalroq Mitridat III tomonidan taxtdan ag‘darilgan) va Orodes II ning Arsak taxtiga qaytishiga hissa qo‘shgan shaxslardan hisoblanadi.

Miloddan avvalgi 53-yilda Rimliklar Parfiya qirolligining gʻarbiy vassallari hududiga yurishni boshlaydilar. Bunga javoban Orodes II Rim yurishini toʻxtatish uchun Surena boshchiligidagi otliqlarni yuboradi. Ikki qoʻshin Karrhae yaqinidagi jangda (zamonaviy Turkiyada, Harranda) uchrashishdi, bu yerda parfiyaliklar aqlli taktikadan foydalanib, son jihatdan ustun boʻlgan rimliklarni butunlay magʻlub etishadi. Rim eng ogʻir magʻlubiyatlardan birini boshdan kechiradi (Plutarx 20 ming halok boʻlgan rimliklar va 10 ming harbiy asirlarni eslatib oʻtadi), lekin Parfiya bu gʻalaba natijalaridan foydalana olmadi va oʻz hududini kengaytira olmadi. Surenaning oʻzi tez orada Orodes II buyrugʻi bilan qatl qilindi, u ehtimol Surenaning shon-shuhratiga hasad qilgan va uning taxtga daʼvogarlik qilishidan qoʻrqqan.

 

Turkum:Eron tarixi
Firdeusiy instituti

Firdeusiy nomidagi Eron va forsshunoslik instituti Marin Barleti universiteti va Saʼdiy Sheroziy madaniyat fondi tomonidan 2010-yil 6-oktabrda tashkil etilgan Albaniya notijorat va nodavlat tashkilotidir. Ochilish marosimi 2010-yil 29-oktyabrda boʻlib oʻtgan. Bu universitet Albaniyadagi ilk forsshunoslik tadqiqot institutidir.

Institut forslik mashhur yozuvchi Abul-Qosim Hasan Pur-Ali Tusiy Firdavsiy (yoki Firdevsiy) nomi bilan mashhur. Yana shuningdek, 2010-yilda YUNESKO tomonidan eʼlon qilingan „Fardavsiy Shohnomasi Mingyilligi“ga ehtirom edi. Ochiq kitobni ifodalovchi institut logotipi shoir nomidan ilhomlanib, fors tilidagi xattotlik namunalari bilan bezatilgan.

 Albaniyada forsshunoslik 
Fors adabiyoti va madaniyatining Albaniyada tarqalishi Usmonli imperiyasining mavjudligi bilan chambarchas bogʻliq boʻlgan, sababi Fors madaniyati Usmonli maʼmuriyati va davrning turk madaniyatiga taʼsir qilgan edi. Fors madaniyatini albanlar orasida ommalashtirishning yana bir muhim omili XVI-XVII asrlarda albanlar yashagan hududlarda islom dinining kengayishidir. XIX asrda fors tili alban ziyolilari orasida keng qoʻllangan.

Naim va Sami Frasheri Albaniyadagi eng koʻzga koʻringan sharqshunoslik va eronshunos olimlardan boʻlgan. Naim Frasherining fors tilida ikkita kitobi nashr etilgan boʻlin ular: "Fors tili grammatikasi" 1871-yilda va "Tehajjulat„ fors tilidagi sheʼrlar toʻplami esa 1885-yilda chop etilgan. Bular Albaniyada fors adabiyoti va madaniyati fanining asosini tashkil etgan.

Albaniyadagi boshqa eronlik olimlar qatoriga quyidagilar ham kiradi: Vexhi Buxoraja, koʻplab fors kitoblarini alban tiliga tarjima qilgan, masalan, Gjylistani dhe Bostani, “Shohnoma"dan 3500 misra va yana boshqalar; Tohir Dizdoriy, alban tilidagi forscha soʻzlar muallifi hisoblanadi; Hafiz Ali Korcha; Fan Noli, Umar Xojamning mashhur toʻrtliklari tarjimasi bilan; Dalan Shapllo, olim, yozuvchi va Hofiz Sheroziyning tasavvufiy sheʼrlari tarjimonidir; va yana boshqa koʻplab zamonaviy alban tilshunoslari, olimlari va yozuvchilari mavjud.

 Yana qarang 

 Fors tili va adabiyoti akademiyasi
 Eronning xalqaro reytingi
 Fors
 Eronshunoslik

 

 

 Firdevsiy nomidagi Forsshunoslik institutining rasmiy sayti
 Marin Barleti universitetining rasmiy veb-sayti
 Saʼdiy Sheroziy Madaniyat Jamgʻarmasining rasmiy veb-sayti Archived 2011-03-19 
Turkum:Eron madaniyati
Turkum:Institutlar
Chandubi koʻli

right|200x200px
Chandubi koʻli – tabiiy koʻl Assam, Kamrup tumani, Rabha Xasong avtonom viloyatidan 64 kilometr uzoqroq masofada joylashgan. Chandubi koʻliga Guvahati shahridan Milliy avtomagistral 37 orqali kirish mumkin. Chandubi koʻli Assam va Meghalaya bilan oʻralgan Garo tepaliklari etagida joylashgan. Hududda chuqur oʻrmon va kichik qishloqlar mavjud. Chandubi koʻli atroflari sayr qilish uchun tabiiy joy hisoblanadi. Chandubi koʻliga qishda koʻplab koʻchmanchi qushlar uchib keladi.

 Geologiyasi 
Chandubi koʻli 1897-yil 12-iyunda tunda sodir boʻlgan Assam zilzilasida paydo boʻlgan. Oʻsha davrda oʻrmon oʻzining geologik holatini yoʻqotdi va zilzila natijasida ushbu oʻrmon Chandubi koʻliga aylandi.

 Turizm 
Chandubi koʻlining asosiy xususiyati shundaki, koʻlda har doim tabiiy lagun hosil boʻladi. Chandubi koʻli baliq ovlashni xush koʻruvchilarni baliq tutish va dam olish taklif qiladi, bundan tashqari koʻl maʼmuriyati xodimlari Chandubi koʻli suvlarida eshkak eshish uchun qulayliklar yaratganlar. Chandubi koʻlining sayyohlik maskani hisoblanib, yanvar oyining birinchi haftasida Chandubi festivali boʻlib oʻtadi. Ushbu festival paytida koʻlga koʻplab sayyohlar tashrif buyurishadi. Chadubi festivalida mahalliy qishloq aholisi oʻzlarining anʼanaviy yoki madaniy raqs namunalarini ijro etadilar, bundan tashqari doʻkonlarda mahalliy anʼanaviy taomlar sotuvi yoʻlga qoʻyiladi. Chandubi koʻliga qishda koʻplab koʻchmanchi qushlar uchib keladi. Koʻplab sayohlar qushlar galasini tomosha qilishadi va albatta ushbu ajoyib manzaraning guvohiga aylanadi.

 Yana qarang 

 Dipor Bil
 Hindistondagi koʻllar roʻyxati
 Assam koʻllari roʻyxati

 

Turkum:Koordinatalar Vikimaʼlumotlarda
Dmitriy Lazarev

Dmitriy Ilyich Lazarev (1922-1991) — Ulugʻ Vatan urushi qatnashchisi, Sovet Ittifoqi Qahramoni.

 Biografiya 
Dmitriy Ilyich Lazarev 1922-yil 8-noyabrda Boshqirdistonning hozirgi Kaltasin tumanidagi Bratovshchina qishlogʻida dehqon oilasida tugʻilgan. Makatbni tamomlagach kolxozda ishlay boshlagan.

1941-yil oktabr oyida Boshqird Avtonom Sovet Sotsialistik Respublikasi Kaltasinskiy tuman harbiy komissarligi tomonidan Qizil Armiya safiga chaqirilgan.

1942-yil iyundan Ulugʻ Vatan urushi janglarida Janubi-gʻarbiy, Voronej, Dasht, 2-Ukraina, 1-Belorus frontlarida dushmanni magʻlub etdi. Kursk jangida qatnashib, Dnepr, Prut, Vistula, Oderdan oʻtib, Berlinda fashistlarni magʻlub etgan. U bu janglar davomida toʻrt marta yaralangan.

U SSSR Oliy Kengashi Prezidiumining 1945-yil 27-fevraldagi farmoni bilan qoʻmondonlik topshiriqlarini namunali bajargani, gvardiyaning fashist bosqinchilari bilan janglarda koʻrsatgan jasorati va qahramonligi uchun D. I. Lazarev serjant unvoniga sazovor boʻldi.

1948-yil aprel oyida brigadir Lazarev D. I. demobilizatsiya qilingan. Yaroslavl shahrida yashay boshlagan D. I. Lazarev shu yerda oʻqigan, kitob nashriyotida ishlagan, soʻngra Yaroslavl muzey-qoʻriqxonasi direktorining iqtisodiy masalalar boʻyicha oʻrinbosari boʻlib ishlagan.

Lazarev 1991-yil 27-fevralda vafot etdi va Gʻarbiy fuqarolik qabristoniga (Churilkovo) dafn etildi.

U shuningdek, Lazarev Dmitriy Ilich Lenin ordeni, Qizil Bayroq, 1 va 2-darajali Vatan urushi, Qizil Yulduz ordeni va medallar bilan mukofotlangan.

Boshqirdistonning Kaltasinskiy tumanidagi Krasnoxolmskiy shahar qishlogʻida Sovet Ittifoqi Qahramoni D. I. Lazarev nomi koʻchaga berildi va viloyat markazi Kaltasi qishlogʻida 1985-yil 9-mayda uning byusti tantanali ravishda ochildi.

 Mukofotlari 

 Qizil Yulduz ordeni
 Lenin ordeniNagradnie dokumenti v elektronnom banke dokumentov „Podvig naroda“ (arxivnie materiali TsAMO. F. 33. Op. 686046. D. 32. L. 5, 153, 154)..

 

Turkum:Berlinni ozod qilganlik uchun medali sohiblari
Turkum:Qizil Yulduz ordeni sohiblari
Turkum:Vatan urushi 2-darajali ordeni sohiblari
Turkum:1-darajali Vatan urushi ordeni sovrindorlari
Turkum:Qizil Bayroq ordeni sohiblari
Turkum:Lenin ordeni sohiblari
Turkum:Sovet Ittifoqi Qahramonlari
Turkum:1991-yilda vafot etganlar
Turkum:27-fevralda vafot etganlar
Turkum:1922-yilda tugʻilganlar
Turkum:8-noyabrda tugʻilganlar
Andong milliy universiteti

Andong milliy universiteti — Janubiy Koreyaning Shimoliy Gyeongsang provinsiyasi, Andong shahrida joylashgan davlat oliy taʼlim muassasasidir. Ushbu universitetga qabul mahalliy talabalar uchun kirish imtihonlari orqali amalga oshiriladi. Chet elliik abituriyentlar uchun esa onlayn ariza va imtihon topshirish imkoniyati yaratilgan. Andong milliy universiteti shuningdek, talabalarga kutubxona, uy-joy, moliyaviy yordam va stipendiyalar hamda maʼmuriy xizmatlar kabi bir qancha xizmatlarni taqdim etadi. Universitetda gumanitar fanlar, ijtimoiy fanlar, taʼlim, tabiiy fanlar, muhandislik, ekologiya, sanʼat va jismoniy tarbiya boʻyicha bakalavriat kollejlari, shuningdek, taʼlim va menejment sohasi boʻyicha aspirantura kollejlari mavjud.

 Tarixi 
Universitet 1947-yilda Andong oʻrta taʼlim maktabi sifatida tashkil etilgan. 1962-yilda Andong qishloq xoʻjaligi kolleji nomi bilan qayta tashkil etilgan. 1978-yilda kollej Andong milliy oʻsmirlar kollejiga aylandi.Aspirantura 1988-yilda tashkil etilgan. Kollej oʻzining hozirgi nomi- Andong Milliy Universitetini 1991-yilda oldihttp://eng.andong.ac.kr/.
 Fakultetlar 
2023-yil holatiga koʻra, Andong universitetida 6 ta kollej,47 ta boʻlim va 4 ta mutaxassislik, jumladan, gumanitar fanlar va sanʼat, ijtimoiy fanlar, fan va texnologiya va sogʻliqni saqlash kollejlari mavjud.
 Magistratura 
Andong milliy universitetida magistratura bosqichi jami toʻrtta dasturlarni oʻz ichiga oladi. Ular:Koreya madaniyati va sanoati oliy maktabi, maxsus oliy oʻquv yurti, davlat boshqaruvi oliy maktabi va menejment oliy taʼlim maktabihttps://www.andong.ac.kr/main/html.do?menu_idx=392.
 Reytingi 
Andong milliy universiteti EduRank nashri eʼlon qilgan reyting boʻyicha jahonda 3820-oʻrinni,Osiyoda 1282-oʻrinni,Janubiy Koreya universitetlari orasida esa 74-oʻrinni egalladihttps://edurank.org/uni/andong-national-university/rankings/. Mazkur nashrda universitetlar reytinggi 3 omilga asosan baholangan: tadqiqot natijalari, maqola va ilmiy ishlar va akademiklar soni.
„Osiyo universitetlari reytingi-2023“ reytingiga koʻra Andong milliy universiteti 701-750 oʻrinni egalladihttps://www.topuniversities.com/universities/andong-national-university.
 

 

Turkum:Janubiy Koreya universitetlari
Turkum:Universitetlar
Ertak ko'li botanika bog'i

Ertak ko'li botanika bog'i yoki Sianxu botanika bog'i ( Chinese ) - . Bog' Wutong tog'ining etagida, Shenzhen suv ombori yonida joylashgan. U 2007 yilda Xitoy Milliy Turizm boshqarmasi tomonidan "AAAA darajasidagi milliy sayyohlik sayti" va 2008 yilda Uy-joy va shahar-qishloq taraqqiyoti vazirligi tomonidan "milliy kalit parki" sifatida tasniflangan 

 Tarix 
1983 yilda tashkil etilgan Ertaknamo ko'li botanika bog'i birinchi marta 1988 yilda jamoatchilikka ochilgan. U ilmiy tadqiqotlar, ilm-fanni ommalashtirish va turizmni o'z ichiga oladi. 2012 yilgi tekshiruv holatiga ko'ra, Ertaknamo ko'li botanika bog'ida 17 dan ortiq maxsus toifali tirik o'simliklar to'plami va 8000 dan ortiq o'simliklar mavjud. 2012-yil 18-dekabrda bu yerda sikadlarni saqlash milliy markazi tashkil etildi, unda jami 3 oila, 10 turkum va 240 turdan iborat sikadlar dunyoda ikkinchi oʻrinda turadi. 

 Iqlim 
Ertaknamo ko'l botanika bog'i subtropik musson iqlim zonasida joylashgan bo'lib, yillik o'rtacha harorat , yillik jami yog'ingarchilik , 355 kunlik sovuqsiz davr va 1975 yildagi o'rtacha quyoshli soat. Bahor, kuz va qish issiq, qish esa nisbatan quruq. Eng yuqori harorat , va eng past harorat .

 Bog'lar 
right|thumb|250x250px| Arecaceae .
right|thumb|250x250px| Xongfa ibodatxonasining Shanmenlari .
Ertaknamo ko'li botanika bog'ida o'n ikkitadan ortiq mavzuli bog'lar mavjud, masalan:

 Cycad tabiatni muhofaza qilish 
 Magnoliya 
 daraxtlar bog'i
 Arecaceae 
 bog'i
 Soya bag'rikenglik 
 o'simliklar bog'i
 daraxtlari hududi
 Suv o'simliklari 
 Shaftoli 
 Gymnosperm 
 Bonsai 

 Turistik diqqatga sazovor joylar 
Ertaknamo ko'l botanika bog'i oltita go'zal hududga bo'lingan, jumladan, Osmon va Yer hududi, ko'l hududi, Xongfa ibodatxonasi hududi, Cho'l o'simliklari hududi, qazilma o'rmonlar hududi va ignabargli daraxtlar Azalea hududi. 

Ko'l , shuningdek, Sian ko'li , butun hudud bo'ylab ko'priklar, pagodalar va zallarga ega bo'lgan sun'iy ko'ldir.

Hongfa ibodatxonasi - bu Ertaknamo ko'l botanika bog'ida joylashgan buddistlar ibodatxonasi.

Turkum:Koordinatalar Vikimaʼlumotlarda
Franko

Franko - tovarni koʻzlangan manzilga yetkazib berish shartlarini ifodalovchi xalqaro termin. Mazkur holda, xaridor Franko soʻzi bilan belgilangan manzilga tovarlarni yetkazib kelish xavfi va unga ketadigan butun xarajatlar mazkur tovarlar qiymatiga kirganligi bois ulardan ozod boʻladi. Ushbu punktgacha butun xarajatlar tovarni joʻnatayotgan tomon zimmasida boʻladi. "Franko" termini tovarlarning yetkazib berishning bir qator shartlarida oʻzak boʻladi: FAC (frre alongside ship), FOP (free on board), FKA (free carrier), F.- Fabrika, F.- Zavod, F.- Ombor ,(ex-factory, ex-mill, ex-warehouse), F.- qirgʻoq, free on quay, ex-quay), F.-prichal, (ex-quay) va boshqalar.

Xalqaro savdo faoliyatlarida umum tomonidan qabul qilingan atamalar majmuasi - "Inkoterms -90 "da, yük tashish texnologiyasining oʻzgarishi, xususan, yuklarni koyteynerlarga ortish hollarining afzal koʻrilayotgani, temir yoʻl vagonlari va avto yuk ortuvchilari yordami bilan kemalarda yuk tashish faoliyatining kengayishi tufayli, FKA atamasi, transport vositalarining yuk tashishiga moʻljallangan hamma da mavjud.

Franko - tovarlarni yetkazib berish shartnomasi deb aytiladi. Xalqaro dengiz va suv havzalarida qatnovchi kema va ulkan suv transport vositalari uchun qo'llaniladigan termin hisoblanadi. Shartnoma tuzishda unda subyektlarning kelishishi, ya'ni ortilayotgan yuklarning xarajatlari, yetkazilish muddatlari va xavfsiz va tez yetkazilishiga oid shartlar o'rin olgan bo'lishi lozim. Bundan tashqari, Franko shartnomasida servis ya'ni xizmat ko'rsatish shartlari va ham ko'rsatilib o'tiladi. Yuqoridagi ma'lumotga tayanib, shuni aytish mumkinki, maanzilga tovarni yetkazib berish majburiyati tovarni jo'natuvchi zimmasida bo'ladi, shuningdek, u xarajatlardan ozod bo'ladi.

OʻzME O'zbekiston Milliy Ensiklopediyasi
Gippokamp

Gippokamp
Gippokamp - odamlar va boshqa umurtqali hayvonlar miyasining asosiy qismi. Odamlarda va boshqa sutemizuvchilarda , , miyyaning har ikki yarimsharida bittadan umumiy 2ta gippokamp bo'ladi. Gippokamp limbik tizimning bir qismi bo'lib, qisqa muddatli xotiradan uzoq muddatli xotiraga ma'lumotlarni birlashtirishda va navigatsiyani ta'minlaydigan fazoviy xotirada muhim rol o'ynaydi. Gipokampus allokorteksda odamlarda hamda primatlarda neokorteksga nerv proyeksiyalari bilan joylashtirilgan. Gippokamp, ​​medial pallium sifatida, barcha umurtqali hayvonlarda uchraydigan tuzilishdir. Odamlarda u bir-biriga bog'langan ikkita asosiy qismni: gippokampus va tishli girusni o'z chiga oladi.

Altsgeymer kasalligida (yoki demensiyaning boshqa da) gippokamp miyaning eng birinchi zararlanadigan qismi bo'lib qisqa muddatli xotirani yo'qotish va disorientatsiya bu zararning erta alomatlari qatoriga kiradi. Gippokampusning shikastlanishi kislorod yetishmasligi (gipoksiya), ensefalit yoki medial temporal epilepsiyasini ham keltirib chiqarishi mumkin. Keng, ikki tomonlama gippokampal shikastlanishi bo'lgan odamlar anterograd amneziya: yangi xotiralarni shakllantirish va saqlab qolish qobiliyatining pasayishi(yoki umuman yo'qolishi) boshdan kechirishlari mumkin.

Gippokampdagi turli xil neyron hujayralar aniq qatlamlarga tashkil etilganligi sababli, u ko'pincha neyrofiziologiyani o'rganish uchun namunaviy tizim sifatida ishlatiladi. Uzoq muddatli potentsiallanish (LTP) deb nomlanuvchi asabiy plastisiya shakli dastlab gippokampusda paydo bo'lgan va ko'pincha ushbu tuzilishda o'rganiladi.

Kemiruvchilarda hipokampus fazoviy xotira va navigatsiya uchun mas'ul bo'lgan miya tizimining bir qismi sifatida keng o'rganilgan. Sichqon va kalamush gippokampidagi ko'plab neyronlar joy hujayralari sifatida javob beradi: ya'ni hayvon o'z muhitining ma'lum bir qismidan o'tganda ular harakat potentsiallarining portlashlarini keltirib chiqaradi. Gippokampal joy hujayralari faolligi inertsial kompas vazifasini bajaradigan bosh yo'nalishi hujayralari bilan va taxminiy ravishda qo'shni entorinal korteksdagi panjara hujayralari bilan keng ta'sir qiladi.
Claudio Vieira de Oliveira

Turkum:Articles with hCards

Claudio Vieira de Oliveira, shuningdek, Claudio Oliveira nomi bilan ham tanilgan (1976-yilda tugʻilgan) – braziliyalik motivatsion notiq va buxgalter boʻlib, mushak tizimiga taʼsir qiluvchi kam uchraydigan artrogripoz multipleks konjenita sindromi bilan tugʻilgan.

 Tarjimai holi 
Claudio artrogripoz sindromi tufayli murakkab tana tuzilishi bilan boshi teskari holatda va oyoq-qoʻllari qattiq deformatsiyalangan holda tugʻilgan. Shuningdek, u oyoq mushaklarida mushak atrofiyasi bilan, qoʻllari koʻkragiga yopishgan va boshi butunlay orqaga burilgan holda dunyoga kelgan.

Shifokorlar dastlab Claudio tugʻilgandan soʻng 24 soatdan koʻp vaqt oʻtmay yashay olmasligiga umid qilishgan va hatto onasiga ochlikdan oʻldirishga ruxsat berishgan. Biroq onasi uning yashab ketishiga ishongan. Shifokorlarning maslahatiga ham eʼtibor bermay, uni yolgʻiz oʻzi tarbiyalagan. Claudioni yetti yoshigacha onasi koʻtarib yurgan, sakkiz yoshida esa tizzalab yura boshlagan. Shuningdek, ota-onasi uning nogironligini hisobga olgan holda uyni taʼmirlashganini aytishgan.

Hozirda Claudio Braziliyaning shimoli-sharqiy mintaqasida joylashgan Baiya shtatidagi Monte Santo kichik munitsipalitetida yashaydi. 2021-yilning mart oyida COVID-19 ning keng tarqalgani tufayli bir yildan ortiq vaqt davomida karantinda boʻlgan.

 Faoliyati 
Feira de Santana davlat universitetini tamomlagandan soʻng professional malakali hisobchi boʻlgan. U oʻz faoliyatini nogiron boʻlishiga qaramay, hisobchi sifatida tadqiqotlar olib borish va mijozlarga maslahat berishdan boshlagan. Claudio, shuningdek, 2000-yilda ruhlantiruvchi notiqga aylangan hamda bir qancha nutq soʻzlash uchun turli mamlakatlarga sayohat qilgan. 2016-yilda '' nomli avtobiografiyasini yozib, nashr etgan. Kitobning taqdimoti Braziliya janubi-sharqidagi San-Paulu sanʼat muzeyida boʻlib oʻtgan.

 Yana qarang 

 Nick Vujicic, an Australian-American evangelist, motivational speaker and survivor of tetra-amelia syndrome
 Hirotada Ototake, a Japanese sports writer and survivor of tetra-amelia syndrome
 Joanne OʻRiordan, an Irish tetra-amelia syndrome survivor
 Jennifer Bricker, an American acrobat born without legs

 

Turkum:Yashayotgan insonlar
Turkum:1976-yilda tugʻilganlar
Turkum:Buxgalter
Turkum:Ruhlantiruvchi notiq
Steve Edmonds

Steve Edmonds - „Rock“ laqabli, avstraliyalik sobiq regbi ligasi futbolchisi, 1970 va 1980-yillar oraligʻida oʻynagan. U New South Wales Rugby League NSWRL(Yangi Janubiy Uels regbi ligasi) musobaqasida uchun oʻynagan.

 Karyerasi 
Edmonds oʻzining birinchi darajali regbi ligasi faoliyatini 1972-yilda Cronulla bilan boshlagan. Keyingi yili, 1973-yilda klub oʻzining birinchi grand finaliga chiqqanligi uchun u Cronullaning uchta final oʻyinida oʻynadi. Biroq, Edmonds jarohati tufayli grand finalda ishtirok eta olmadi va Cronulla grand finalda 10-7 hisobida magʻlub boʻldi. Hal qiluvchi oʻyinda oʻynash imkoniyatini qoʻldan boy bergan boʻlsa-da, Edmondsning mavsum davomidagi hissasi Cronullaning grand finalga chiqishiga yordam berdi. 1978-yilda turnir jadvalida 2-oʻrinni egallagan Cronulla finalga yoʻllanmani qoʻlga kiritdi. Cronulla final seriyasining birinchi haftasida Manlyni 17-12 hisobida magʻlub etdi. Shundan soʻng Cronulla kichik premyerlar Western Suburbsni magʻlub etib, Manlyga qarshi ikkinchi grand finalga chiqdi.

Grand Finalda Edmonds jamoaning qanot qismida oʻynadi va Cronulla ikkinchi boʻlimda 9-4 hisobida oldinga chiqdi. Atigi 3 kundan soʻng, Cronulla va Manly gʻolibni eʼlon qilish uchun katta final takroriy bahsda qatnashishlari kerak edi, chunki oʻsha haftada Avstraliya jamoasi oʻyinnga kirib kelgani va Angliyaga yoʻl olgani eʼlon qilindi. Manly ham, Cronulla ham charchagan oʻyinchilar bilan takroriy oʻyinga kirishdi, ammo aynan Manli 16:0 hisobida gʻalaba qozonib, toʻrtinchi premer-ligani qoʻlga kiritdi.

1979-yilda Edmonds Cronulla 13 urinish bilan eng yaxshi toʻpurar unvoniga erishdi. Edmonds 1981-yilgi mavsum oxirida nafaqaga chiqdi va oʻsha paytda klubning eng uzoq vaqt xizmat qilgan futbolchilaridan biri edi Alan Whiticker/Glen Hudson: The Encyclopedia of Rugby League Players. (1995 edition) .

 Oʻyin ortida 
Edmonds 1967-yildan 2016-yilgacha klubning eng yaxshi futbolchilarini eʼtirof etgan „Yarim asr jamoasi“ nominatsiyasiga nomzod boʻlgan.

 

Turkum:Yashayotgan insonlar
Turkum:1954-yilda tugʻilganlar
Turkum:Regbi